# แอลจี อีเลคทรอนิคส์

แอลจี อีเลคทรอนิคส์|  |
| ประเภท | บริษัทมหาชน |
| ISIN | US50186Q2021  |
| อุตสาหกรรม | เครื่องใช้ไฟฟ้า โทรศัพท์เคลื่อนที่ ความบันเทิงภายในบ้าน |
| ก่อตั้ง | ค.ศ.1958 (Gold Star) |
| ผู้ก่อตั้ง | In-Hwoi Koo |
| สำนักงานใหญ่ | Yeouido-dong, โซล, เกาหลีใต้ |
| พื้นที่ให้บริการ | ทั่วโลก |
| บุคลากรหลัก | Bon-joon Koo (รองประธานกรรมการ และ CEO) |
| รายได้ |  KRW 58.140 ล้านล้าน (ข้อมูลปีค.ศ.2013) |
| รายได้สุทธิ |  KRW 223 พันล้าน (ข้อมูลปีค.ศ.2013) |
| สินทรัพย์ |  KRW 35.53 ล้านล้าน (ข้อมูลปีค.ศ.2013) |
| ส่วนของผู้ถือหุ้น |  KRW 12.69 ล้านล้าน (ข้อมูลปีค.ศ.2013) |
| พนักงาน | 86,000 (ข้อมูลปีค.ศ.2013) |
| บริษัทแม่ | แอลจี |
| เว็บไซต์ | lg.com |

**บริษัทแอลจี อิเล็คทรอนิกส์** (อังกฤษ: *LG Electronics Inc.*) หรือที่เรียกกันทั่วไปสั้น ๆ ว่า แอลจี (LG) เป็นบริษัทประกอบกิจการผลิตและจำหน่ายอุปกรณ์อิเล็กทรอนิกส์ข้ามชาติ มีขนาดใหญ่เป็นอันดับที่ 4 ในเกาหลีใต้ รองจากซัมซุง, ฮุนได และ กลุ่มเอสเค มีสำนักงานใหญ่อยู่ที่เมือง Yeouido-dong, ในโซล, ประเทศเกาหลีใต้ แอลจีประกอบธุรกิจใน 4 ส่วนด้วยกัน คือ โทรศัพท์เคลื่อนที่, ความบันเทิงภายในบ้าน, เครื่องใช้ไฟฟ้าภายในบ้าน, เครื่องปรับอากาศ และการประหยัดพลังงาน แอลจีเป็นบริษัทผลิตโทรทัศน์ขนาดใหญ่ที่สุดอันดับสองของโลก (ซัมซุงครองอับดับหนึ่ง) และยังเป็นบริษัทผู้ผลิตโทรศัพท์มือถือที่มียอดขายมากที่สุดอันดับห้า ในไตรมาสที่สอง ในปี ค.ศ. 2012 อีกด้วย

## ประวัติ

แอลจีถูกก่อตั้งขึ้นในปี 2501 ในนาม โกลสตาร์ (GoldStar) ผลิตสินค้าอิเล็คทรอนิกส์หลายหลายชนิด อาทิ วิทยุ, โทรทัศน์, ตู้เย็น, เครื่องซักผ้า, และเครื่องปรับอากาศ หรือแอร์ ต่อมาเกิดการควบรวมกิจการกันระหว่างบริษัท ลัคกี้ (Lucky) กับบริษัทโกลด์สตาร์ (GoldStar) และได้ตั้งชื่อบริษัทขึ้นใหม่โดยใช้อักษรตัวแรกของทั้งสองบริษัทมารวมกัน จึงได้ชื่อ LG กล่าวกันว่าในปี 2552 แอลจีทุ่มเงินไปกว่า 100 ล้านดอลลาร์สหรัฐ ในการซื้อชื่อโดเมน LG.com ในปี 2549 แอลจีได้ก้าวขึ้นมาเป็นแบรนด์ชั้นนำระดับโลก มีการบันทึกการเติบโตของแบรนด์ถึง 14 เปอร์เซ็นต์ ในปัจจุบัน แอลจีเป็นผู้ผลิตจอภาพพลาสมาอันดับหนึ่งของโลก ด้านล่างแสดงข้อมูลประวัติแอลจีไล่เลียงตามปีพุทธศักราช

## ประเภทธุรกิจ

* *สายธุรกิจเพื่อความบันเทิงภายในบ้าน*

นอกจากสายธุรกิจเพื่อความบันเทิงภายในบ้านของแอลจีเป็นผู้นำตลาดการผลิตจอแบน, เครื่องเล่นออดิโอ้, ผลิตภัณฑ์วีดีโอ, จอภาพ เป็นต้น สำหรับผู้บริโภคทั่วไปแล้ว แอลจียังเป็นผู้นำในการจัดหาผลิตสินค้าประเภททีวี digital (Digital Signage) , การประชุมทางไกล (video conference system) เป็นต้น ต่อองค์กรธุรกิจ หรือ Business-to-Business (B2B) อีกด้วย . แอลจีไม่เพียงมุ่งเน้นในการสร้างสรรค์สินค้าที่มีความสามารถที่หลากหลาย (Feature-rich devices) เท่านั้น การออกแบบสินค้าที่มีสไตล์ รูปลักษณ์สวยงาม น่าใช้ยังเป็นอีกสิ่งที่แอลจีให้ความสำคัญด้วยเช่นกัน

### สายธุรกิจการสื่อสารเคลื่อนที่

ธุรกิจการสื่อสารเคลื่อนที่ของแอลจี ผลิตโทรศํพท์มือจากความต้องการของผู้บริโภคอย่างแท้จริง ไม่ว่าจะเป็นในส่วนของเทคโนโลยี และดีไซน์จึงสามารถสร้างประสบการณ์ที่น่าประทับใจในหมู่ผู้ซื้อสินค้าของแอลจี ด้วยความเป็นผู้นำทางเทคโนโลยีจึงสามารถสร้างสรรค์นวัตกรรมใหม่ได้ตลอดเวลา อาทิ multi-core processors, 3D, bright and clear displays, และ 4G LTE (Long Term Evolution). ปัจจุบันยุติสายการผลิตโทรศัพท์มือถือแล้วและเป็นผู้ผลิตและประกอบโทรศัพท์และแท็ปเลตให้ Apple Inc. ทั้ง iPhone และ iPad (บางรุ่น) โดยแอปเปิลลงทุนร่วมพัฒนาโรงงานประกอบกับ LG

### สายธุรกิจเครื่องใช้ไฟฟ้าภายในบ้าน

นวัตกรรมเครื่องใช้ไฟฟ้าของแอลจี ประกอบไปด้วย เครื่องซักผ้า, ตู้เย็น, เครื่องประกอบอาหาร, เครื่องดูดฝุ่น. นอกจากการพัฒนาผลิตภัณฑ์เครื่องใช้ไฟ้ฟ้าภายในบ้านแล้ว แอลจียังให้ความสำคัญกับการพัฒนาผลิตภัณฑ์ที่ประหยัดพลังงาน และเป็นมิตต่อสิ่งแวดล้อม เพื่อลดปรากฏการณ์เรือนกระจกและยังเป็นการเพิ่มประสิทธิภาพการใช้พลังงานให้เพิ่มมากยิ่งขึ้น LG ยังให้ความสนใจในการพัฒนาผลิตภัณฑ์สุขอนามัยด้วยเช่นกัน

### สายธุรกิจเครื่องปรับอากาศและพลังงาน

ผลิตภัณฑ์ที่แอลจีผลิตได้แก่ เครื่องทำความอุ่น, เครื่องระบายและปรับอากาศ (HVAC), เครื่องปรับอากาศสำหรับที่อยู่อาศัย (RAC), ระบบการจัดการอาคาร และแสงสว่าง เป็นต้น
ด้วยการเป็นผู้นำทางเทคโนโลยี แอลจีได้ขยายฐานลูกค้าไปยังองค์กรธุรกิจ (B2B) และมุ่งเน้นความเป็นมิตรต่อสิ่งแวดล้อม และการใช้พลังงานอย่างมีประสิทธิภาพ. แอลจีสามารถทำยอดขายทะลุเป้าในปี พ.ศ. 2543 ด้วยนวัตกรรมทางเทคโนโลยีที่ทันสมัย และการลงทุนในการวิจัยและพัฒนาสินค้าอย่างต่อเนื่อง

## อ้างอิง

## แหล่งข้อมูลอื่น

* ราคาแอร์บ้าน และเครื่องระบายอากาศ แอลจี ประเทศไทย
* มือถือ แอลจี ประเทศไทย
* Oled TV แอลจี ประเทศไทย
* ดูข้อมูลราคา android แอลจี ประเทศไทย
* ราคามือถือ แอลจี